Cygnus Solutions

חברת Cygnus Solutions (מאנגלית: סיגנוס פתרונות, Cygnus הוא גם משחק מילים על השם GNU) נוסדה בשנת 1989 בשם Cygnus Support והתמקדה מראשיתה בתמיכה בתשלום ופיתוח של תוכנות מפרויקט גנו, כגון GCC, GDB ו־Emacs. אנשי החברה מילאו תפקיד חשוב בפיתוח GCC ו־GDB ובפרט בשכתוב של GCC בגרסה 2.9 ("EGCS").

המוצר העיקרי של החברה הפך להיות, בהמשך, סביבת הפיתוח הקניינית GNUPro, אשר מבוססת על כלי בפיתוח של פרויקט גנו. סביבה זו הפכה להיות פופולרית, בין השאר, במערכות משובצות. אחד הפיתוחים האחרים של החברה היה Cygwin - סביבת GNU שלמה על חלונות.

בנובמבר 1999 נקנתה החברה על ידי חברת רד האט תמורת 700 מיליון דולר. חלק מאנשי החברה ממשיכים לעבוד ברד האט, ביניהם מייקל טיימן.

קישורים חיצוניים

הערות שוליים

קטגוריה:חברות תוכנה אמריקאיות
קטגוריה:תוכנה חופשית